Կարի Անտոլիս

Կարի Անտոլիս (, ,  հույն–ամերիկացի մեդիամենեջեր, կինովավերագիր, ռեժիսոր, պրոդյուսեր, սցենարիստ, HBO Miniseries–ի նախկին տնօրեն,  «» ստեղծագործական ոչ առևտրային կազմակերպության տնօրենների խորհրդի համանախագահ։ «Օսկար» (1995) մրցանակի դափնեկիր, «CableACE» (1995) և «Էմմի» (1994-1995) փրայմ-թայմ մրցանակների դափնեկիր՝ «Փրկվածի հիշողությունները» ֆիլմի համար»։ Հունական սփյուռքի ակտիվ անդամ։

Կենսագրություն 
Ծնվել է հունական ուղղափառ ընտանիքում։ Մեծացել է Նյու Ջերսիում։

Կարիի հայրը՝ Ջոն Կիրիակոս Անտոլիսը (1933—2007), ծնվել է Օուշենսայդում (Նասաու, Նյու Յորք), 1940-ական թվականներին ընտանիքի հետ միասին տեղափոխվել է Վաշինգտոն (Կոլումբիայի շրջան)։ 1950-ական թվականներին հաշվառվել է ԱՄՆ բանակում, ծառայել է որպես ռադիստ Ասմարայում (Էրիթրեա, Արևելյան Աֆրիկա)։ Ունեցել է իրավունքի դոկտորի աստիճան։ Համարվում էր ամերիկա-հունական առաջադիմական լուսավորչական միության (AHEPA) անդամ, եղել է մի քանի մասոնական օթյակներում, եղել է Նյու Ջերսիի հունա-ամերիկյան փաստաբանների ասոցիացիայի հիմնադիրն ու նախագահը։ Լինելով ԱՄՆ-ի Դեմոկրատական կուսակցության ակտիվ անդամ՝ զբաղվել է դեմոկրատների ընտրարշավների համար ֆինանսական միջոցների հավաքագրմամբ, այդ թվում ՝ Փոլ Սարբեյնզի, Բիլ Բրեդլիի և Մայքլ Դուկակիսի։ Կարիի հայրական գծով պապը Մարմարայից էր (Փոքր Ասիա, այսօր Թուրքիայի տարածք)։ Առաջին համաշխարհային պատերազմի տարիներին լքելով թուրքական բանակը՝ նա ներգաղթել է Միացյալ Նահանգներ։ Նրա կինը Զմյուռնիայից էր (Այսօր Իզմիր, Թուրքիա)։ Նրա ընտանիքը Մեծ հրդեհը վերապրածներից էր։

Կարիի մայրը՝ Էվանտիան (Եվա), ծնվել է Կալամատայում (Մեսինիա, Պելոպոնես, Հունաստան), մեծացել է նացիստների կողմից օկուպացված քաղաքում։ Նրա հայրը արմատներով եղել է Տրիպոլիս քաղաքից (Արկադիա)։ 20-րդ դարի սկզբին նա ներգաղթել է Փենսիլվանիա (ԱՄՆ), ամուսնացել է և 1920 թվականին վերադարձել հայրենիք։ Երկրորդ համաշխարհային պատերազմի տարիներին նացիստների կողմից մահապատժի է ենթարկվել։ 1950-ականների սկզբին նրա ընտանիքը ներգաղթել է ԱՄՆ, որտեղ վերամիավորվել է այնտեղ բնակվող մյուս երեխաների հետ։ Էվանտիա Անտոլիսը, որը 1955 թվականին ստացել Է ԱՄՆ-ի քաղաքացիություն, ամերիկացի հույներին հունական լեզու, մշակույթ և պատմություն է սովորեցրել։

Ունի կրտսեր եղբայր՝ Բիլ Անտոլիսը, որը հայտնի քաղաքագետ է։

Հաճախել է հունական դպրոց։

Ավարտել է Բոուդին քոլեջը (1984), պատմության գիտությունների մագիստրոսի աստիճանով Սթենֆորդի համալսարանը և Ջորջթաունի համալսարանի իրավունքի դպրոցը՝ իրավունքի դոկտորի աստիճանով (1989)։

2019 թվականին, HBO Miniseries and Cinemax Programming-ի նախագահի պաշտոնից հեռանալով, որը նա զբաղեցնոմ էր ավելի քան 25 տարի, ստեղծել է Crime Story վեբ-կայքը (քրեական պատմություն), որտեղ մանրամասնորեն լուսաբանում էր տարբեր դատավարություններ՝ սպանությունների հայտնի գործերից մինչև քիչ հայտնի գործընթացներ։

Անձնական կյանք 
Նա բնակվում է Լոս Անջելեսում (Կալիֆորնիա), կնոջ՝ Կարենի և երկու երեխաների որդու՝ Ջոնի և դստեր՝ Էվանտիայի հետ։

Հունական ուղղափառ եկեղեցու ծխական է։

Ֆիլմոգրաֆիա 
 1991 — Խավարի սիրտը։ Կինոմատոգրաֆիստի ապոկալիպսիսը
 1993 — The Broadcast Tapes of Dr. Peter — նյութերի նախապատրաստման կրտսեր աշխատակից
 1993—1994 — America Undercover — պրոդյուսերի օգնական
 1994 — Real Sex — արտադրության համակարգող
 1994 — Talking Sex: Making Love in the '90s — պրոդյուսերի օգնական
 1995 — One Survivor Remembers — ռեժիսոր, պրոդյուսեր
 1995 — The Shadow of Hate — պրոդյուսեր
 1996—1997 — The Cape — ստեղծող, սցենարիստ, գործադիր պրոդյուսեր
 1997 — Frank Capra’s American Dream — համագործադիր պրոդյուսեր
 2000 — Naked Players Meet the People — հետևող պրոդյուսեր
 2006 — Tsunami: The Aftermath — գործադիր պրոդյուսեր
 2007 — Five Days — գործադիր պրոդյուսեր

Ծանոթագրություններ 

 
Ամերիկացի կինոպրոդյուսերներ
Ամերիկացի սցենարիստներ
Ռեժիսորներ այբբենական կարգով
Ամերիկացի ռեժիսորներ
Ամերիկացի պրոդյուսերներ
Ամերիկացի կինոռեժիսորներ
Ջորջթաունի համալսարանի շրջանավարտներ